સુરત – અમદાવાદ અને ભાવનગર પછી ‘ચિત્રલેખા નાટ્યસ્પર્ધા-૨૦૧૮’નો બારમા વર્ષનો કાફલો હવે આવી પહોંચ્યો છે લહેરીલાલાઓનાં શહેર સુરતમાં. શિયાળાની ખુશનુમા રવિવારની સવારે સુરતના નાનપુરામાં આવેલા જીવન ભારતી મંડળના ‘રંગ ભવન’માં મહાનુભાવોએ દીપ પ્રાગટ્ય કરીને પ્રથમ ચરણના અંતિમ તબક્કાનો પ્રારંભ કરાવ્યો હતો. આ સ્પર્ધા ૨૭મી ડિસેમ્બર સુધી સુરતમાં ચાલશે અને અંતિમ દિવસે મુંબઈ ખાતે યોજાનાર ફાઈનલ રાઉન્ડ માટે પસંદ થયેલા નાટકોની યાદી જાહેર થશે.